જો કે બીજી તરફ ગોપાલ રાયના આવા ગંભીર આરોપો પછી હજી સુધી કુમાર વિશ્વાસે આ અંગે કોઇ પ્રતિક્રિયા નથી આપી. ઉલ્લેખનીય છે કે કે કુમાર વિશ્વાસ પહેલાથી જ આપ તરફથી રાજ્યસભા માટે ટિકીટ ના આપવા મામલે ચીડાયેલા છે. વિશ્વાસે તેમ પણ કહ્યું કે કેજરીવાલના નિર્ણયોનું સત્ય બહાર પાડવા માટે તેમને દંડ આપવામાં આવી રહ્યો છે. ગોપાલ રાયે કહ્યું કે નગરપાલિકાની ચૂંટણીમાં વિશ્વાસે આપની છબી બગાડવાનો પ્રયાસ કર્યો હતો. અને તેના કારણે જ નગરપાલિકાના ચૂંટણીમાં આપ ખરાબ રીતે હારી હતી. સાથે જ ગોપાલ રાયે કહ્યું કે કુમાર વિશ્વાસ એક તેવા વ્યક્તિ છે જેણે સાર્વજનિક મંચ પર પાર્ટીને નીચે પાડવાનો પ્રયાસ કર્યો છે. ત્યારે આવા વ્યક્તિને કોઇ રાજ્યસભામાં કેવી રીતે મોકલે? ઉલ્લેખનીય છે કે આવું કંઇ પહેલી વાર નથી બની રહ્યું જ્યારે આપમાં અંદર અંદર જ જૂથવાદ જોવા મળ્યો હોય.